David Ferriero
David Sean Ferriero (hääldus IPA transkriptsioonis [ˈfɛrioʊ];; sündinud 1. detsembril 1945) on raamatukoguhoidja, raamatukogundustegelane ning Ameerika Ühendriikide 10. riigiarhivaar. Ferriero oli New Yorgi Avaliku Raamatukogu direktor ja enne seda Duke'i Ülikooli raamatukoguhoidja ning asejuhataja. Varem töötas ta 31 aastat Massachusettsi Tehnoloogiainstituudi raamatukogus. Ferriero oli esimene raamatukoguhoidjast USA riigiarhivaar.